钦定古今图书集成/方舆汇编/边裔典/第057卷 > 后汉
## 钦定古今图书集成/方舆汇编/边裔典/第057卷 > 后汉

### 章帝章和元年安息遣使献师子符拔

按《后汉书章帝本纪》不载。按《西域传》，“安息国居和
椟城，去洛阳二万五千里。北与康居接，南与乌弋山
离接。地方数千里，小城数百，户口胜兵最为殷盛。其
东界木鹿城，号为小安息，去洛阳二万里。章帝章和
元年，遣使献师子符拔。符拔形似麟而无角。”

章和二年十月安息国遣使献《师子》符拔。

按《后汉书章帝本纪》。不载按《和帝本纪》云云。

### 和帝永元十三年冬十一月安息国遣使献师子及条支大爵

按《后汉书和帝本纪》云云。按《西域传》：“永元十三年，
安息王满屈复献师子及条支大鸟，时谓之安息雀。
自安息西行三千四百里，至阿蛮国。从阿蛮西行三
千六百里，至斯宾国。从斯宾南行度河，又西南至于
罗国九百六十里，安息西界极矣。自此南乘海，乃通
大秦。其土多海西珍奇异物焉。”